Üdvözlök mindenkit!
Matt Cutts vagyok,
és majdnem 17 évig dolgoztam a Google-nél.
Megbecsült mérnökként
egész közel voltam a Szilícium-völgy ranglétrájának csúcsához.
Aztán elhatároztam, hogy követek néhány inspiráló embert,
és teszek egy rövid utazást a US Digital Service-nél.
Ők egy csapat kocka, akik segítettek megmenteni a HealthCare.gov-ot,
amikor az oldal 2013-ban leállt.
Igen.
Tehát leszerződtem 3-6 hónapra,
és majdnem három évvel később
még mindig Washingtonban vagyok,
a szövetségi kormánynak dolgozom,
mivel a kormánynak most nagy szüksége van technológusokra.
A régi munkámnál
minden helyiségben volt videokonferencia-lehetőség,
kiegészítve napirendekkel,
a bútorokba épített tápkábelekkel.
Amikor átmentem a kormányhivatalba,
hívnom kellett valakit a telefonkonferencia felállításához.
És amikor új irodába költöztünk,
egy darabig nem voltak bútoraink,
így a telefont egy szemetesre állítottuk.
Számomra az egyik meglepetés az volt, amikor Washingtonba jöttem,
hogy a kormány még mindig mennyi papírral dolgozik.
Ez egy létesítmény
az észak-karolinai Winston-Salemben,
ahol az emberek azon aggódtak,
hogy az épület szerkezete
nem bírja el a papírtömeg súlyát.
Igen.
A papírnak van pár hátulütője.
Itt egy gyors kérdés:
Kérem, emelje fel a kezét az,
akinek a vezetékneve H-val, vagy az utáni betűvel kezdődik!
Hű.
Van egy rossz hírem:
Meglehet, hogy a veteránok iratai megsemmisültek
egy 1973-as tűzben.
(Nevetés)
Igen.
A papír alapú folyamatok lassabbak, és több a hibalehetőség.
Ha ön veterán,
és egészségügyi juttatásért jelentkezik
papír alapon,
akár hónapokat is várhat arra, hogy a nyomtatványt feldolgozzák.
Mi ezt egy webes űrlappal helyettesítettük,
és a legtöbb veterán tíz percen belül megtudhatja,
hogy jogosult-e
egészségügyi juttatásra.
(Taps)
Itt egy másik büszkeségem.
A Small Business Administrationnel
az egyik rendszerük digitalizálásán dolgoztunk.
Szóval ez egy kép a változtatás előtt,
ez pedig utána.
Ugyanazok a fülkék, ugyanazok az emberek,
csak ez a rendszer mindenkinek jobb.
Egyszer egy másik rendszer modernizálását akartuk megünnepelni,
bementünk egy helyi boltba,
és ezt kértük: "Készítene egy tortát
azzal az űrlappal díszítve, melyet digitalizáltunk?"
A bolt furcsán fogadta a kérésünket.
Egy levelet akartak, hivatalos kormányzati fejléccel.
A kormánynak dolgozunk, így írtunk egy levelet, melyben ez állt:
"Használhatja ezt a nyilvános űrlapot
ünnepi célra készített tortákon."
(Nevetés)
Ez rossz vicceket szült a "három szintű tortaűrlap" kitöltéséről.
Igen, fárasztó szóviccek a kormányban.
Sokat beszéltem a papírokról,
de dolgozunk elavult számítógépes rendszerek feljavításán is.
Modern technológiai gyakorlatokat vezetünk be,
például a felhasználóbarát tervezést, a felhőt,
és a beszerzés fejlesztésénél is segítünk.
Kiderült, hogy a kormány úgy vásárol szoftvereket,
mint székeket, sütiket és tankokat:
több mint ezer oldalas kormányzati szabályzatok alapján.
Igen, van néhány dolog, ami jelenleg zavaros a kormánynál.
De ha azt gondolják, hogy a Szilícium-völgy a megmentő,
(Nevet)
itt van egy másik dolog.
A legjobb és legfényesebb technológiai elmék
ételfutár startupokon dolgoznak,
és robogókon,
meg azon, hogyan lehetne a marihuánát eljuttatni az emberekhez.
Tényleg ez most a legfontosabb?
A Szilícium-völgy szereti hangoztatni, hogy a világ jobbításán fáradozik.
De a kormánynál dolgozva sokkal mélyebben átérezzük,
hogy van hatásunk a dolgokra.
Ennek a férfinak meghalt az apja.
Megkeresett a Twitteren, hogy elmondja:
a rendszer, melyet fejlesztettünk,
jól működött nála a nehéz időszakban.
Az ilyen nehéz időkben fontos, hogy a kormány jól dolgozzon,
és ezért van szükségünk újításokra a kormánynál.
Most be kell vallanom valamit.
Amikor Washingtonba jöttem,
néha olyan szavakat használtam, mint "bürokrata".
Manapság inkább azt mondom:
"köztisztviselő".
Mint Francine, aki meg tud ríkatni.
Vagy legalábbis engem megríkatott,
mert annyira lelkesítő tud lenni.
Nagyon büszke vagyok a munkatársaimra is.
Abszurd körülmények között dolgoznak,
és éjszakába nyúlóan fáradoznak a helyes megoldás megtalálásán.
A kormány nem tud magas prémiumot fizetni,
így végül magunkat jutalmazzuk.
A kabalánk egy Molly nevű tarisznyarák.
És így a jutalmunk tulajdonképpen
egy fémlemezre csavarozott rák alakú erszény.
Manapság már kevésbé hiszek a csodákban,
melyek mindent megoldanak.
Inkább azokban az emberekben hiszek,
akik eljönnek segíteni.
Aki valami mélyértelmű dolgot keres –
és teljes körű tájékoztatást, ami néha elképesztően frusztráló –,
itt van, amit tudnia kell.
Van abban valami bonyolult,
zavaros, élénk és varázslatos,
amikor a köztisztviselők a technológusok partnerei
városi, állami és nemzeti szinten.
Nem kell örökké csinálni.
De változást hozhat a hivatali szolgáltatásokban,
azonnal.
Köszönöm.
(Taps)